cyanic-selkie/wikianc huggingface dataset:
ऍच॰ जी॰ वेल्स
वेल्स का प्रारंभिक विशिष्ट प्रशिक्षण जीव विज्ञान में था, और नैतिक मामलों पर उनकी सोच डार्विन के संदर्भ में हुई। वह छोटी उम्र से ही एक मुखर समाजवादी थे, अक्सर (लेकिन हमेशा नहीं, जैसा कि प्रथम विश्व युद्ध की शुरुआत में) शांतिवादी विचारों के प्रति सहानुभूति रखते थे। अपने बाद के वर्षों में, उन्होंने अपने राजनैतिक और सामाजिक विचारों को उजागर करते हुए कम कथा साहित्य और अधिक रचनाएँ लिखीं, कभी-कभी पत्रकार के रूप में अपना पेशा दिया। वेल्स एक मधुमेह रोगी थे और उन्होंने 1934 में परोपकार के लिए मधुमेह संघ (जिसे आज मधुमेह यू॰के॰ के नाम से जाना जाता है) की सह-स्थापना की।
प्रारंभिक जीवन
हर्बट जॉर्ज वेल्स का जन्म एटलस हाउस, ४६ हाई स्ट्रीट, ब्रोम्ले, केंट में २१ सितंबर १८६६ को हुआ। परिवार में 'बर्टी' कहें जाने वाले, वे जोजे़फ़ वेल्स (पूर्वभूत घरेलू माली, और उस समय एक दुकानदार, एवं व्यवसायी क्रिकेटर), और सारा नील (पूर्वभूत गृह सेविका) की चौथी एवं आखिरी संतान थे। एक दाय ने परिवार को एक दुकान परिग्रहित करने के लिए अनुज्ञात कर दिया था, जिसमें वे चीनी-मिट्टी एवं खेल संबंधी वस्तुओं का विक्रय करते, हालाँकि वह दुकान उन्नति करने में असफल रहीं: भंडार पुराना एवं घिसा-पिटा, और स्थान अनुपजाऊ था। जोजे़फ़ वेल्स एक अत्यल्प आय अर्जित करने में सफल रहें, परंतु दुकान से उसका एक छोटा सा हिस्सा ही आता था और वे एक अनियमित धनराशि केंट काउंटी टीम के लिए व्यवसायी क्रिकेट खेलकर अर्जित करते। कुशल गेंदबाजों एवं बल्लेबाजों के लिए वेतन तत्पश्चात या तो ऐच्छिक चंदे द्वारा आता था, या खेल आयोजित करवाने वाले गोष्ठी गृहों के छोटे-मोटे भुगतानों से।
युवा वेल्स के जीवन को परिभाषित करने वाली एक घटना १८७४ की वह दुर्घटना थी जिसने उन्हें एक टूटे पैर के साथ शय्याग्रस्त छोड़ दिया था। समय व्यतीत करने के लिए उन्होंने पिता द्वारा स्थानीय पुस्तकालय से उनके लिए लायी हुई पुस्तकें पढ़ना शुरू कर दीं। वह जल्द ही उन दुनियाँओं और जीवों के लिए समर्पित हो गए जिसमें पुस्तकों ने उन्हें प्रवेश दिया था; इसने उनकी लिखने की इच्छा को भी प्रोत्साहित किया। बाद में उसी वर्ष उन्होंने थॉमस मोर्ले कमर्शियल एकेडमी में प्रवेश लिया, एक अशासकिय विद्यालय जिसकी स्थापना १८४९ में हुई, मोर्ले के पिछले विद्यालय का दिवालिया होने के बाद। अध्यापन अनियमित था, वेल्स ने बाद में कहा, किं पाठ्यक्रम मुख्य रूप से ताँबे के छापे पर लिखावट के उत्पादन एवं दस्तकारों के लिए उपयोगी योग पर केंद्रित था। वेल्स ने १८८० तक मोर्ले एकेडमी में जारी रखा। १८७७ में उनके पिता, जोजे़फ़ वेल्स, की जांघ अस्थिभंग हो गई। इस दुर्घटना ने वास्तविक रूप से जोजे़फ़ के एक क्रिकेटर के व्यवसाय पर विराम लगा दिया, और दुकान से होने वाली अनुगामी कमाई पर्याप्त ना होने के कारण परिवारिक मूल आयस्त्रोत की हानि की क्षतिपूर्ति ना हों सकीं।
स्वयं का आर्थिक रूप से भरण-पोषण करने में अब असफल, परिवार अपने पुत्रों की विभिन्न व्यवसायों में शिक्ष्यमान के रूप में नियुक्ति के अवसर तलाशने लगा। १८८० से १८८३ तक, वेल्स की एक बजाज के रूप में हाइड के दक्षिणी समुद्र वाले बजाजी विक्रयालय में एक दुखद प्रशिक्षुता हुई। उनका हाइड का अनुभव, जहाँ वे तेरह पहर कार्य कर, शयनगृह में दूसरे शिष्शमानों के संग विश्राम करते, बाद में उनके उपन्यास 'दी व्हीलज़ आॅफ़ चांस' एवं 'किप्स' जो एक बजाज के शिक्ष्यमान के जीवन को चित्रित करते हैं, समाज में धन के वितरण की समीक्षा करते हुए, के लिए प्रेरणास्रोत बना। वेल्स के माता-पिता का वैवाहिक जीवन अशांति भरा था, मुख्य रूप से उनकी माता के प्रोटेस्टेंट और उनके पिता के स्वतंत्र विचारक होने के कारण। जब उनकी माता कार्यस्थल एक कुलीन महिला की दासी के रूप में लौटी (अपार्क, ससेक्स में एक ग्रामीण आवास) तो कई सारे प्रतिबंधों में से एक यह भी था कि उन्हें अपने पति एवं पुत्र के लिए रहने का स्थान नहीं स्वीकारा जाएगा। तब से, वह और जोजे़फ़ अलग-अलग रहें, मगर उनका कभी पृथकीकरण ना हुआ, एवं वे एक-दूसरे के प्रति निष्ठावान बने रहें। परिणामस्वरूप, हर्बट की निजी समस्याएँ बढ़ने लगी जैसे बाद में वे एक बजाज के रूप में भी असफल हो गए, और उसके पश्चात, रसायनज्ञ सहायक के रूप में भी। सौभाग्यवश, अपार्क में एक भव्य पुस्तकालय था, जिसमें हर्बट ने स्वयं को उत्कृष्ट साहित्य कार्यों को पढ़ने में, जिसमें प्लेटो की रिपब्लिक और मोर की यूटोपिया भी सम्मिलित थी, में मगन कर लिया। यह हर्बट जार्ज वेल्स के साहित्य में उपक्रम का आरंभ होगा।
अध्यापक
अक्टूबर १८७९ में वेल्स की माता ने उनके लिए एक दूर के रिश्तेदार, आर्थर विलियम्स के माध्यम से प्रबंध किया कि वे नेशनल स्कूल, वूकी समरसेट में प्रवेश ले सकें एक शिष्य-अध्यापक के रूप में, अर्थात एक वरिष्ठ छात्र जो युवा छात्रों के लिए अध्यापक की भांति होता हैं। हालाँकि, उसी वर्ष दिसंबर में विलियम्स की योग्यताओं में अनियमितता के कारण उनका पदच्युत कर दिया गया, और वेल्स को अपार्क लौटा दिया गया। निकट ही मिडहरट्स के एक रसायनज्ञ के यहाँ संक्षिप्त प्रशिक्षुता, और उससे भी कम समय तक मिडहरट्स ग्रामर स्कूल में एक आवासी के रूप में रुकने के बाद, उन्होंने हाइड के यहाँ अपनी प्रशिक्षुता के लेख्य पत्र पर हस्ताक्षर करवाएं। १८८३ में वेल्स ने अपने माता-पिता को समझाया कि वे उन्हें प्रशिक्षुता से मुक्त करें, ताकि वे मिडहरट्स ग्रामर स्कूल द्वारा पुनः प्रदान किए छात्र-अध्यापक बनने के अवसर को स्वीकार कर सकें; उनके पिछले संक्षिप्त प्रवास के दौरान उनकी लैटिन एवं विज्ञान में विद्वत्ता, स्मरण की गई थी।
जो वर्ष उन्होंने दक्षिणी समुद्र में व्यतीत किए थे, वे उस समय तक के उनके जीवन के सबसे दयनीय वर्षों में थे, परंतु उनका सौभाग्य देखिए, क्योंकिं मिडहरट्स ग्रामर स्कूल में पद पाने का यह अर्थ था कि वे अपनी शिक्षा उत्साह के साथ जारी रख सकते थे। आगामी वर्षों में, वेल्स ने लंडन में, नार्मल स्कूल आॅफ़ साइंस (बाद में राॅयल काॅलेज आफ़ साइंस दक्षिण केनसिंगटन में, अब इंपीरियल काॅलेज लंडन का अंग) से छात्रवृति प्राप्त की, थाॅमस हेनरी हक्ज़ली के नीचे जीवविज्ञान का अध्ययन करने के लिए। एक भूतपूर्व छात्र होने के नाते, बाद में उन्होंने राॅयल काॅलेज आफ़ साइंस एसोसिएशन की स्थापना में सहयोग दिया, १९०९ में जिसके वे पहले अध्यक्ष बने। वेल्स ने अपने नवनिर्मित विद्यालय में १८८७ तक अध्ययन किया, २१ शीलिंग (एक गिन्नी) की साप्ताहिक वृत्ति के साथ जो उनकी छात्रवृत्ति के कारण था। यह एक पर्याप्त धनराशि होनी चाहिए थीं (उस समय कई श्रमजीवी वर्गीय परिवार 'लगभग एक पाउंड प्रति सप्ताह' अपनी पूरी घरेलू आय के रूप में पाते थे) तथापि अपनी एक्सपेरिमेंट इन आॅटोबाईग्राफ़ी में, वेल्स सदा भूखे रहने की बात कहते हैं, और वास्तविकता में, उनके उस समय के छायाचित्र एक बहुत ही क्षीण एवं कुपोषित नवयुवक को दिखाते हैं।
वे शीघ्र ही विद्यालय की 'डिबेटिंग सोसाइटी' में प्रविष्ट हुए। ये वर्ष समाज के संभवत सुधार में उत्पन्न हुई उनकी आरंभिक रूचि को चिन्हित करते हैं। शुरू में प्लेटो की रिपब्लिक के माध्यम से विषय के समीप पहुँचते हुए, वे शीघ्र ही नई-नई गठित हुई फे़बियन सोसायटी एवं विलियम मोरिस के घर, केल्मस्काॅट हाउस में सुपुर्द किए जाने वाले स्वतंत्रत व्याख्यान के द्वारा व्यक्त किए गए समकालीन समाजवादी विचारों की ओर मुड़ चले। वे 'दी साईंस स्कूल जर्नल', एक विद्यालय पत्रिका जिसने उन्हें साहित्य एवं समाज पर अपने विचार व्यक्त करने का अवसर प्रदान किया, एवं कथा साहित्य पर प्रयास करने का भी, के संस्थापकों में से एक थे; उनका उपन्यास 'दी टाइम मशीन' पत्रिका में 'दी क्रोनिक एग्रोनोट्स' शीर्षक से पूर्ववर्ती के रूप में प्रकाशित हुआ। शालीय वर्ष १८८६-८७ उनके अध्ययन का अंतिम वर्ष था।
कुर्रतुलैन हैदर
कुर्रतुलैन हैदर  को भारत सरकार द्वारा सन २००५ में साहित्य एवं शिक्षा के क्षेत्र में पद्म भूषण से सम्मानित किया था। ये उत्तर प्रदेश राज्य से हैं।
दौलतराम
'''पं. दौलतराम''' जयपुर की तेरहपंथ शैली में एक समादृत विद्वान थे। उन्होने वि॰सं॰ १८२३ में 'पद्मपुराण' नामक हिन्दी ग्रन्थ की रचना की जो पद्मपुराण के मूलश्लोकों का यह अनुवाद है। वे आधुनिक मानक हिन्दी के आरम्भिक साहित्यकारों में गिने जाते हैं।
कृष्ण जाम्बवन्त युद्ध
कृष्ण जाम्बवन्त युद्ध की कथा श्रीमद्भागवत मे बताई गई है।
कथा
एक बार सत्राजित ने भगवान सूर्य की उपासना करके उनसे स्यमन्तक नाम की मणि प्राप्त की। उस मणि का प्रकाश भगवान सूर्य के समान ही था। एक दिन भगवान कृष्ण जब चौसर खेल रहे थे तभी सत्राजित उस मणि को पहन कर उनके पास आया। दूर से उसे आते देख कर यादवों ने कहा, "हे कृष्ण! आपके दर्शनों के लिये साक्षात् सूर्य भगवान या अग्निदेव चले आ रहे हैं।" इस पर श्री कृष्ण हँस कर बोले, "हे यादवों! यह सत्राजित है, उसने सूर्य भगवान से प्राप्त स्यमन्तक मणि को पहन रखा है इसी लिये वह तेजोमय हो रहा है।" उसी समय सत्राजित वहाँ पर आ पहुँचा। सत्राजित को देखकर उन यादवों ने कहा, "अरे सत्राजित! तेरे पास यह अलौकिक दिव्य मणि है। अलौकिक सुन्दर वस्तु का अधिकारी तो राजा होता है। इसलिये तू इस मणि को हमारे राजा उग्रसेन को दे दे।" किन्तु सत्राजित यह बात सुन कर बिना कुछ उत्तर दिये ही वहाँ से उठ कर चला गया। सत्राजित ने स्यमन्तक मणि को अपने घर के एक देव मन्दिर में स्थापित कर दिया। वह मणि नित्य उसे आठ भार सोना देती थी। जिस स्थान में वह मणि होती थी वहाँ के सारे कष्ट स्वयं ही दूर हो जाते थे।
एक दिन सत्राजित का भाई प्रसेनजित उस मणि को पहन कर घोड़े पर सवार हो आखेट के लिये गया। वन में प्रसेनजित तथा उसके घोड़े को एक सिंह ने मार डाला और वह मणि छीन ली। उस सिंह को ऋक्षराज जाम्बवन्त ने मारकर वह मणि प्राप्त कर ली और अपनी गुफा में चला गया। जाम्बवन्त ने उस मणि को अपने बालक का खिलौना बना दिया।
श्री कृष्ण और जाम्बवन्त दोनों ही पराक्रमी थे। युद्ध करते हुये गुफा में अट्ठाइस दिन व्यतीत हो गये। भगवान श्री कृष्ण की मार से महाबली जाम्बवन्त की नस टूट गई। वह अति व्याकुल हो उठा और अपने स्वामी श्री रामचन्द्र जी का स्मरण करने लगा। जाम्बवन्त के द्वारा श्री राम के स्मरण करते ही भगवान श्री कृष्ण ने श्री रामचन्द्र के रूप में उसे दर्शन दिये। जाम्बवन्त उनके चरणों में गिर गया और बोला, "हे भगवान! अब मैंने जाना कि आपने यदुवंश में अवतार लिया है।" श्री कृष्ण ने कहा, "हे जाम्बवन्त! तुमने मेरे राम अवतार के समय रावण के वध हो जाने के पश्चात् मुझसे युद्ध करने की इच्छा व्यक्त की थी और मैंने तुमसे कहा था कि मैं तुम्हारी इच्छा अपने अगले अवतार में अवश्य पूरी करूँगा। अपना वचन सत्य सिद्ध करने के लिये ही मैंने तुमसे यह युद्ध किया है।" जाम्बवन्त ने भगवान श्री कृष्ण की अनेक प्रकार से स्तुति की और अपनी कन्या जाम्बवन्ती का विवाह उनसे कर दिया।
श्री कृष्ण जाम्बवन्त को साथ लेकर द्वारिका पुरी पहुँचे। उनके वापस आने से द्वारिका पुरी में चहुँ ओर प्रसन्नता व्याप्त हो गई। श्री कृष्ण ने सत्राजित को बुलवाकर उसकी मणि उसे वापस कर दी। सत्राजित अपने द्वारा श्री कृष्ण पर लगाये गये झूठे कलंक के कारण अति लज्जित हुआ और पश्चाताप करने लगा। प्रायश्चित के रूप में उसने अपनी कन्या सत्यभामा का विवाह श्री कृष्ण के साथ कर दिया और वह मणि भी उन्हें दहेज में दे दी। किन्तु शरनागत वत्सल श्री कृष्ण ने उस मणि को स्वीकार न करके पुनः सत्राजित को वापस कर दिया।
स्रोत
सुखसागर के सौजन्य से
वान झील
वान झील (,, वाना; कुर्दिश: गोला वाने), आनातोलिया की सबसे बड़ी झील, और तुर्की के वान और बिट्लिस के प्रांतों के पूर्व में स्थित है। यह एक खारी झील है, जो आसपास के पहाड़ों से निकलने वाली कई छोटी धाराओं से जल प्राप्त करती हैं। वान झील दुनिया की सबसे बड़ी बन्द झीलों (कोई निर्गम नहीं है) -एक ज्वालामुखी विस्फोट ने प्रागैतिहासिक समय में बेसिन से मूल निर्गम को अवरुद्ध कर दिया था- में से एक है। झील 1640 m की ऊंचाई में एक कठोर सर्दी वाले क्षेत्र में स्थित है, हालांकि इसकी उच्च लवणता इसे जमने से बचाती है, और यहां तक कि उत्तरी खंड के केवल उथला हिस्सा ही शायद कभी जमता हो।
जल विज्ञान और रसायन विज्ञान
वान झील अपने सबसे विस्तृत बिंदु पर 119 किलोमीटर (74 मील) चौडी है, 451 मीटर (1,480 फीट) की अधिकतम दर्ज गहराई के साथ याहां की औसत गहराई 171 मीटर (561 फीट) की है। झील की सतह समुद्र तल से 1,640 मीटर (5,380 फीट) ऊपर है और किनारे की लंबाई 430 किलोमीटर (270 मील) है। झील का क्षेत्रफल 3,755 किमी2 (1,450 वर्ग मील) और मात्रा 607 घन किलोमीटर (146 घन मील) की है।
झील का पानी दृढ़ता से क्षारीय (पीएच 9.7-9.8) और सोडियम कार्बोनेट और अन्य लवणों में समृद्ध है, जिन्हें वाष्पीकरण द्वारा निकाला जाता है और डिटर्जेंट के रूप में उपयोग किया जाता है।
भूगोल
वान झील मुख्य रूप से एक टेक्टोनिक झील है, जो पूर्वी अनातोलिया के इस हिस्से के माध्यम से चलने वाले कई प्रमुख प्लेटों पर संचालन के कारण पृथ्वी की पपड़ी के एक बड़े ब्लॉक के क्रमिक उपखंड द्वारा 600,000 से अधिक साल पहले बनी थी। झील का दक्षिणी किनारा बिट्लिस मासिफ की मेटामॉर्फिक चट्टानों और नेओजीन और क्वाटर्नेरी अवधियों से ज्वालामुखीय क्षेत्रों के बीच की सीमा को चिह्नित करता है। झील के पश्चिमी भाग की गहराई, एक गुंबद के आकार का बेसिन है जो सामान्य और स्ट्राइक-स्लिप फ़ॉल्टिंग और थ्रस्टिंग के संयोजन द्वारा गठित टेक्टोनिक अवसाद से बना है।
हिमानीय झील
हिमानीय झील (glacial lake) ऐसी झील होती है जिसकी उत्पत्ति किसी हिमानी (ग्लेशियर) या अनेक हिमानियों की प्रक्रियाओं के कारण हुई हो। यह तब विकसित होती हैं जब कोई हिमानी भूमि पर अपरदन (इरोशन) से गड्ढा बना दे और फिर हिमानी के पिघलाव से उसमें जल भर दे।
अल-वाक़िया
सूरा अल-वाक़िया (इंग्लिश: Al-Waqi'a) इस्लाम के पवित्र ग्रन्थ कुरआन का 56 वां सूरा (अध्याय) है। इसमें 96 आयतें हैं। =नाम= सूरा अल-वाक़िया या सूरा अल्-वाक़िआ़ पहली ही आयत के शब्द 'अल-वाक़िआ' (वह होने वाली घटना) को इस सूरा का नाम दिया गया है। =अवतरणकाल=
मक्की सूरा अर्थात् पैग़म्बर मुहम्मद के मक्का के निवास के समय हिजरत से पहले अवतरित हुई।
हज़रत अब्दुल्लाह बिन अब्बास (रजि.) ने सूरतों के अवतरण का जो क्रम वर्णित किया है, उसमें वे कहते हैं कि पहले सूरा 20 (ता. हा.) अवतरित हुई , फिर अल वाक़िआ और उसके पश्चात् सूरा 26 (अश - शुअरा) (अल- इतक़ान-सुयूती) यही क्रम इक्रमा ने भी बयान किया है ( बैहक़ी , दलाइलुन- नुबूवत)। इसकी पुष्टि उस क़िस्से से भी होती है जो हज़रत उमर (रजि.) के ईमान लाने के विषय में इब्ने-हिशाम ने इब्ने इसहाक़ से उद्धृत किया है। उसमें यह उल्लेख आता है कि जब हज़रत उमर (रजि.) अपनी बहन के घर में दाख़िल हुए तो सूरा 20 (ता. हा.) पढ़ी जा रही थी। और जब उन्होंने कहा था कि अच्छा मुझे वह लिखित पृष्ठ दिखाओ जिसे तुमने छिपा लिया है , तो बहन ने कहा, “आप अपने बहुदेववाद के कारण अपवित्र हैं, और इस लिखित पृष्ठ को केवल् शुद्ध व्यक्ति ही हाथ लगा सकता है।" अतएव हज़रत उमर (रजि.) ने उठकर स्नान किया और फिर उस पृष्ठ को लेकर पढ़ा। इससे मालूम हुआ कि उस समय सूरा वाक़िआ अवतरित हो चुकी थी , क्योंकि उसी में आयत “ इसे पवित्रों के सिवा कोई छू नहीं सकता" (आयत 79) आई है और यह इतिहास से सिद्ध है कि हज़रत उमर (रजि.) हबशा की हिजरत के पश्चात् सन् 5 नबवी में ईमान लाए हैं। =विषय और वार्ताएँ = इस्लाम के विद्वान मौलाना सैयद अबुल आला मौदूदी लिखते हैं कि इसका विषय परलोक, एकेश्वरवाद और कुरआन के सम्बन्ध में मक्का के काफ़िरों के संदेहों का खण्डन है । सबसे अधिक जिस चीज़ को वे अविश्वसनीय ठहराते थे, वह (क़ियामत और आख़िरत थी, उनका कहना) यह था कि ये सब काल्पनिक बातें हैं जिसका वास्तविक लोक में घटित होना असम्भव है। इसके जवाब में कहा कि जब वह घटना घटित होगी तो उस समय कोई यह झूठ बोलनेवाला न होगा कि वह घटित नहीं हुई है, न किसी में यह शक्ति होगी कि उसे आते-आते रोक दे या घटना को असत्य कर दिखाए। उस वक्त अनिवार्यतः सभी मनुष्य तीन श्रेणियों में विभ्कत हो जाएँगे। एक , आगेवाले ; दूसरे , सामान्य ने लोग ; तीसरे वे लोग जो आख़िरत (परलोक) का इनकार करते रहे और मरते दम तक इनकार और बहुदेववाद और बड़े गुनाह पर जमे रहे। इन तीनों श्रेणियों के लोगों के साथ जो मामला होगा उसे सविस्तार आयत 7-56 तक बयान किया गया है।
इसके बाद आयत 57-74 तक इस्लाम की उन दोनों आधारभूत धारणाओं की सत्यता पर निरन्तर प्रमाण दिए गए हैं, जिनको मानने से काफ़िर इनकार कर रहे थे, अर्थात् एकेश्वरवाद और परलोकवाद ।
इस सूरा का प्रमुख अनुवाद:
क़ुरआन की मूल भाषा अरबी से उर्दू अनुवाद "मौलाना मुहम्मद फ़ारूक़ खान", उर्दू से हिंदी "मुहम्मद अहमद" ने किया।
=बाहरी कडियाँ= इस सूरह का प्रसिद्ध अनुवादकों द्वारा किया अनुवाद क़ुरआन प्रोजेक्ट पर देखें Al-Waqi'a 56:1
=सन्दर्भ:=
=इन्हें भी देखें=
जातीय पार्टी (इरशाद)
जातीय पार्टी (इरशाद) बांग्लादेश का एक राजनीतिक दल है जो लेफ्टिनेंट जनरल हुसैन मोहम्मद इरशाद द्वारा गठित मूल जातीय पार्टी से जातीय पार्टी (नाजिउर) और जातीय पार्टी (मंजू) के रूप में दो टुकड़ों के विलग हो जाने के उपरांत शेष बचा हुआ मूल दल है। ले॰ जनरल इरशाद द्वारा जातीय पार्टी का गठन वर्ष १९८५ में किया गया था जिसे अ़ब जातीय पार्टी (इरशाद) के नाम से जाना जाता है।
शासन (दर्शन)
शासन ( संस्कृत : शासन ; पालि : सासन ; သာသနာ )  बौद्ध धर्म एवं शैव सम्प्रदाय दोनों के दर्शन एवं धर्म के लिये  प्रयुक्त होता है। इसका अनुवाद शिक्षा, अनुशासन, सिद्धान्त और "बुद्ध के उपदेश" आदि के रूप में किया जा सकता है। चूँकि बौद्ध धर्म में किसी देवता की मान्यता नहीं है, इसलिए "शासन" को धर्म की तुलना में अधिक उपयुक्त जाता है।
'शासन' शब्द का उपयोग 5000 वर्ष के "बुद्ध-शासन" के लिए भी किया जाता है; वर्तमान शासन शाक्यमुनि बुद्ध का है।
हल्द्वानी नगर निगम
इतिहास
वर्तमान हल्द्वानी नगर की स्थापना वर्ष १८३४ में कुमाऊँ मण्डल के तत्कालीन कमिश्नर, जी° डब्लू° ट्रेल द्वारा की गयी थी। १८८५ में टाउन अधिनियम लागू होने के बाद नोटिफाईड संख्या १६४-६६-६४ दिनांक २ फ़रवरी १८८७ द्वारा हल्द्वानी नगरपालिका कमेटी गठित की गयी तथा इसकी प्रथम बैठक १२ फ़रवरी १८९७ को हुई। सन् १९०४ में हल्द्वानी की नगर पालिका को रद्द कर इसे "अधिसूचित क्षेत्र" की श्रेणी में रख दिया गया था। १९०७ में हल्द्वानी को क़स्बा क्षेत्र घोषित किया गया।
इसके बाद संयुक्त प्रान्त की सरकार की अधिसूचना ३६०१/११-४३९-४० दिनांक २१ सितम्बर १९४२ द्वारा हल्द्वानी नगर में काठगोदाम-रानीबाग नगर क्षेत्र को मिलकर इसे अधिसूचित क्षेत्र से तृतीय श्रेणी, १९५६ में द्वितीय श्रेणी, तथा उ.प्र. शासन विभाग की अधिसूचना संख्या ११७०९(iii)/XI ए-१९६६ लखनऊ, दिनांक ५ सितम्बर १९६६ के द्वारा १ दिसम्बर १९६६ से प्रथम श्रेणी नगरपालिका घोषित किया गया।
वर्ष २००१ की जनगणना के अनुसार इस पालिका की जनसंख्या १,२७,६०३, तथा क्षेत्रफल १०.६२ वर्ग किलोमीटर था। २१ मई २०११ को हल्द्वानी-काठगोदाम को नगर पालिका परिषद से नगर निगम घोषित किया गया। वर्ष २०११ की गणना के अनुसार नगर निगम हल्द्वानी की जनसंख्या बढ़कर ५,७१,३५३ है, तथा देहरादून के बाद यह उत्तराखण्ड की दूसरा सबसे बड़ी नगर निगम है
कौटिल्य पण्डित
कौटिल्य पण्डित (अंग्रेजी: Kautilya Pandit, जन्म: 24 दिसम्बर 2007) भारत में हरियाणा प्रान्त के करनाल जिले के कोहँड़ गाँव में जन्मा एक असाधारण प्रतिभासम्पन्न बच्चा है जिसने महज 5 वर्ष 10 महीने की आयु में ही विश्व भूगोल, प्रति व्यक्ति आय, घरेलू उत्पाद व राजनीति जैसे विभिन्न विषयों से सम्बन्धित प्रश्नों के चुटकी बजाते उत्तर देकर सबको आश्चर्यचकित कर दिया है। जहाँ इस उम्र में बच्चे एबीसी, कखग और नर्सरी कवितायें रटते है वहाँ इस बच्चे ने असाधारण रूप से अपने मानव मष्तिष्क की क्षमता में कम्प्यूटर को भी मात दे दी है। कुरुक्षेत्र विश्वविद्यालय के विशेषज्ञ मनोवैज्ञानिक उसकी स्मृति क्षमता (बुद्धि लब्धि) का अध्ययन कर रहे हैं।
4 अक्टूबर 2013 को हरियाणा के मुख्यमन्त्री भूपेन्द्र सिंह हुड्डा ने विलक्षण प्रतिभावान कौटिल्य को 10 लाख रुपये का चेक व प्रशस्ति पत्र प्रदान किया। 14 अक्टूबर 2013 को कौन बनेगा करोड़पति (केबीसी) जैसे लोकप्रिय टीवी कार्यक्रम में अमिताभ बच्चन के सामने हॉटसीट पर पहुँचकर कौटिल्य ने अपनी तीक्ष्ण बुद्धि और हाजिरजवाबी का परिचय दिया। कौटिल्य अपने दादा जयकृष्ण शर्मा को अपना सर्वश्रेष्ठ मित्र व गुरु मानता है। उसके पिता सतीश शर्मा चाहते हैं कि कौटिल्य अपनी रुचि के विषय में दक्षता के साथ अपनी शिक्षा पूर्ण करे।  विभिन्न टीवी चैनलों पर उसके कार्यक्रम देखकर लोगबाग उसे गूगल बॉय (गूगल बच्चा) तक कहने लगे हैं।
बलराज पुरी
बलराज पुरी  को भारत सरकार द्वारा सन २००५ में साहित्य एवं शिक्षा के क्षेत्र में पद्म भूषण से सम्मानित किया था। ये जम्मू और कश्मीर राज्य से हैं।
जूल्स वर्न
जूल्स वर्न (Jules Verne) (8 फ़रवरी 1828 – 24 मार्च 1905) महान विज्ञान कथाकार का जन्मदिन है। जूल्स वर्न और सुप्रसिद्ध अंग्रेज विज्ञान कथाकार एच॰जी॰ वेल्स को साइंस फिक्शन यानी विज्ञानकथा अथवा विज्ञान गल्प विधा का जनक माना जाता है। हालाँकि न उन्हें और न ही एच॰जी॰ वेल्स को ही पता था कि वे विज्ञानकथा विधा की कहानियाँ लिख रहे हैं।
परिचय
जूल्स वर्न का जन्म 8 फ़रवरी 1828 को पश्चिमी फ्राँस में सागरतट के शहर नांत्स में हुआ। जूल्स वर्न पाँच भाई-बहनों में सबसे बड़े थे। उनका बचपन अपने माता-पिता के साथ ही बीता। गर्मियों में उनका परिवार लवार नदी के किनारे के देहाती घर में चला जाता था। वहाँ उस विशाल नदी में आते-जाते जहाज जूल्स वर्न का मन मोह लेते। वे अपने भाई के साथ नाव की खूब सैर करते थे। नौ वर्ष की उम्र में उन्हें और उनके भाई पॉल को सेंट डोनेशियन कॉलेज के बोर्डिंग स्कूल में भर्ती करा दिया गया। जूल्स वर्न घुमक्कड़ी के शौकीन थे। इसी शौक के कारण बारह वर्ष की उम्र में वे एक बार भारत जाने वाले जहाज ‘कोराली‘ के केबिन बाय की कोठरी में चुपचाप छिप गए थे। जहाज चलने पर पता लगा तो उन्हें उतार दिया गया। इस उद्दंडता के लिए पिता ने उनकी जम कर पिटाई की थी। कहते हैं, तब उदास होकर उन्होंने कहा था "अब तो मैं केवल कल्पना में ही सैर कर सकूंगा।"
पिता चाहते थे कि उनका पुत्र वकालत करे। प्रारंभिक शिक्षा पूरी करने के बाद जूल्स वर्न वकालत की पढ़ाई के लिए पेरिस चले गए। लेकिन वहाँ उनका रुझान नाटक लेखन की ओर बढ़ता गया। उन्होंने थिएटर के लिए अनेक नाटक लिखे। साथ ही बड़े शौक से कुछ यात्रा कथाएं भी लिखीं जिनमें उनका मन रमने लगा। जब पिता को पता लगा कि उनके पुत्र का वकालत की पढ़ाई के बजाय लिखने में मन रम गया है तो उन्होंने पैसे भेजना बंद कर दिया। तब जूल्स वर्न को पैसों की व्यवस्था के लिए मजबूर होकर पसंद न होने पर भी स्टॉक ब्रोकर का पेशा अपनाना पड़ा। संघर्ष के उन्हीं दिनों में उनकी भेंट प्रसिद्ध लेखक अलैक्जैंडर ड्यूमाज और विक्टर ह्यूगो से हुई। उनकी संगत में जूल्स वर्न को लेखन के लिए और भी अधिक प्रोत्साहन मिला।
अमेरिकी लेखक एडगर एलन पो की कहानियों से जूल्स वर्न बहुत प्रभावित हुए। पो अपनी कहानियों में विज्ञान की संभावनाओं का उपयोग करते थे। एडगर एलन पो की कहानी ‘द बैलून हॉक्स' (1844) से प्रभावित होकर जूल्स वर्न ने आगे चल कर 'फाइव वीक्स इन अ बैलून' (1863) और 'अराउंड द वर्ल्ड इन एटी डेज' (1873) जैसे प्रसिद्ध उपन्यास लिखे।
कहानी लेखन की इस विशिष्ट विधा को साइंस फिक्शन यानी विज्ञानकथा का नाम तो जूल्स वर्न के पहले उपन्यास की रचना के कम से कम 85 वर्ष बाद अमेरिका में मिला। इस विधा के दोनों जनक समकालीन भी नहीं थे। एच॰जी॰ वेल्स का जन्म जूल्स वर्न के जन्म से 38 वर्ष बाद हुआ। जूल्स वर्न ने अपना पहला उपन्यास ‘ए वॉएज़ इन अ बैलून‘ सन् 1851 में लिखा जबकि एच॰जी॰ वेल्स का पहला उपन्यास ‘द टाइम मशीन‘ सन् 1895 में प्रकाशित हुआ। विज्ञानकथा के इन दोनों जनकों की लेखन शैली में भी अंतर था। दोनों ने अलग-अलग प्रकार की कहानियाँ लिखीं। जूल्स वर्न को जहाँ अद्भुत रोमांचक यात्रा कथाओं के रचयिता के रूप में जाना जाता है, वहीं एच॰जी॰ वेल्स मनुष्य और उसके समाज से संबंधित गंभीर विज्ञान कथाओं के रचनाकार माने जाते हैं। समय के बड़े अंतराल के बावजूद लेखकों की यह जोड़ी विज्ञानकथा विधा के जनकों की जोड़ी बन गई।
दाब पात्र
दाब पात्र (pressure vessel) ऐसे पात्रों को कहते हैं जिनमें वायुमण्डलीय दाब से अधिक दाब या उससे कम दाब पर कोई गैस या द्रव रखा जाता हो। किसी भी पात्र में वायुमण्डलीय दाब से अधिक या कम दाब होना खतरनाक हो सकता है और इतिहास में कई भयावह दुर्घटनाएँ हो चुकी हैं। इसलिये दाब-पात्रों की डिजाइन, निर्माण एवं परिचालन (आपरेशन) सम्बन्धित प्रौद्योगिकीविदों द्वारा निर्धारित मानकों के द्वारा नियंत्रित किया जाता है।
गोलाकार पात्र
For a sphere, the minimum mass of a pressure vessel is
where:
Other shapes besides a sphere have constants larger than 3/2 (infinite cylinders take 2), although some tanks, such as non-spherical wound composite tanks can approach this.
अर्धगोलाकार सिरों वाले बेलनाकार पात्र
This is sometimes called a "bullet" for its shape, although in geometric terms it is a capsule.
For a cylinder with hemispherical ends, where
अर्ध-दीर्घवृत्तिय सिरों वाले बेलनाकार पात्र
In a vessel with an aspect ratio of middle cylinder width to radius of 2:1,
पतली भित्ति वाले पात्रों में प्रतिबल (स्ट्रेस)
Stress in a shallow-walled pressure vessel in the shape of a sphere is where is hoop stress, or stress in the circumferential direction,  is stress in the longitudinal direction, p is internal gauge pressure, r is the inner radius of the sphere, and t is thickness of the sphere wall. A vessel can be considered "shallow-walled" if the diameter is at least 10 times (sometimes cited as 20 times) greater than the wall depth.
where:
Almost all pressure vessel design standards contain variations of these two formulas with additional empirical terms to account for wall thickness tolerances, quality control of welds and in-service corrosion allowances.
For example, the ASME Boiler and Pressure Vessel Code (BPVC) (UG-27) formulas are: Spherical shells:
Cylindrical shells:
where E is the joint efficient, and all others variables as stated above.
The factor of safety is often included in these formulas as well, in the case of the ASME BPVC this term is included in the material stress value when solving for pressure or thicknes.
भारतीय लोक प्रशासन संस्थान
भारतीय लोक प्रशासन संस्‍थान, लोक प्रशासन की प्रकृति सम्‍बन्धित विषयों में प्रशिक्षण, अनुसंधान और सूचना प्रसार हेतु एक स्‍वायत्‍त शैक्षणिक संस्‍थान है। सुविख्‍यात अमरीकी विशेषज्ञ पौल एच. एपलबी की सोच पर आधारित पंडित जवाहर लाल नेहरू द्वारा स्‍थापित और संवर्धित, यह संस्‍थान लोक प्रशासन और प्रबंधन में प्रशिक्षण और अनुसंधान हेतु एक प्रमुख केन्‍द्र के रूप में अंतर्राष्‍ट्रीय स्‍तर पर जाना जाता है।
कार्ल रोजर्स
कार्ल रोजर्स (Carl Ransom Rogers ; 8 जनवरी 1902 – 4 फ़रवरी 1987) अमेरिका के प्रसिद्ध मनश्चिकित्सक थे। मनश्चिकित्सा में मानवीय संवेदना को स्थान देने के लिये प्रसिद्ध हैं।
उपचारार्थी केंद्रित मनश्चिकित्सा नामक मानसिक रोगों के निवारण की एक मनोवैज्ञानिक विधि कार्ल रोजर्स द्वारा प्रतिपादित की गई है। रोजर्स का स्व-वाद (self-concept) प्रसिद्ध है जो अधिकांशतः उपचार प्रक्रिया या परिस्थितियों से उद्भूत प्रदत्तों पर अवलंबित है। रोजर्स की मूल कल्पनाएँ स्वविकास, स्वज्ञान, स्वसंचालन, बाह्य तथा आंतरिक अनुभूतियों के साथ परिचय, सूझ का विकास करना, भावों की वास्तविक रूप में स्वीकृति इत्यादि संबंधी हैं। वस्तुतः व्यक्ति में वृद्धिविकास, अभियोजन एवं स्वास्थ्यलाभ तथा स्वस्फुटन की स्वाभाविक वृत्ति होती है। मानसिक संघर्ष तथा संवेगात्मक क्षोभ इस प्रकार की अनुभूति में बाधक होते हैं। इन अवरोधों का निवारण भावों के प्रकाशन और उनको अंगीकार करने से सूझ के उदय होने से हो जाता है।
इस विधि में ऐसा वातावरण उपस्थित किया जाता है कि रोगी अधिक से अधिक सक्रिय रहे। वह स्वतंत्र होकर उपचारक के सम्मुख अपने भावों, इच्छाओं तथा तनाव संबंधी अनुभूतियों का अभिव्यक्तीकरण करे, उद्देश्य, प्रयोजन को समझे और संरक्षण के लिए दूसरे पर आश्रित न रह जाए। इसमें स्वसंरक्षण अथवा अपनी स्वयं देख देख आवश्यक होती है। उपचारक परोक्ष रूप से, बिना हस्तक्षेप के रोगी को वस्तुस्थिति की चेतना में केवल सहायता देता है जिससे उसके भावात्मक, ज्ञानात्मक क्षेत्र में प्रौढ़ता आए। वह निर्देश नहीं देता, न तो स्थिति की व्याख्या ही करता है।
रोजर्स का अनुभवजन्य अधिगम
रोजर्स के अनुभवजन्य अधिगम (Experiential Learning) के सिद्धान्त के अनुसार अनुभव करके सीखना सर्वाधिक महत्त्वपूर्ण है। विद्यार्थी पर पुस्तकों का बोझ न लादकर उसे स्वतंत्रतापूर्वक स्वयं सीखने के लिए प्रेरित करना अधिक सार्थक है। शिक्षकों को छात्रों को क्या पढ़ना है, कैसे पढ़ना है, कितना पढ़ना है आदि निर्देश देने के बजाय सेमीनार/वर्कशॉप/परिचर्चा/शैक्षणिक भ्रमण आदि आयोजनों द्वारा सिखाना चाहिए ताकि बालक स्वयं अनुभव करके सीख सके । बालक अधिगम में किसी के आश्रित न रहे तथा स्वयं करके सीखे। इस सिद्धान्त को आनुभविक अधिगम, अनुभवात्मक अधिगम, प्रयोगात्मक अधिगम (Experiential Learning, Empirical Learning, Experiential Learning) आदि नामों से भी जाना जाता है।
अनुभवजन्य अधिगम की विशेषताएँ
1. यह स्वअनुभव प्रेरित अधिगम है। इसमें सीखने की प्रक्रिया स्वरुचि व स्व उत्प्रेरित होती है।
2. प्रत्येक बालक में प्राकृतिक तौर पर सीखने की अद्वितीय क्षमता होती है अत: उसे इस क्षमता के विकास हेतु अधिगम अनुभव दिये जाने चाहिए।
4. संज्ञानात्मक अधिगम जब तक उपयोग में न लाया जाए निरर्थक होता है। संज्ञानात्मक अधिगम का उद्देश्य केवल ज्ञान की प्राप्ति मात्र है।
5. अनुभवजन्य अधिगम की प्रक्रिया सोद्देश्य होती है तथा इससे अर्जित ज्ञान स्थाई होता है तथा ज्ञान के स्थानांतर में सहायक होता है।
6. संज्ञानात्मक अधिगम की अपेक्षा अनुभवजन्य अधिगम अधिक महत्त्वपूर्ण है।
2. बिना दिशानिर्देश या मार्गदर्शन के अनुभव के आधार पर अधिगम समय-साध्य प्रक्रिया है।
3. अनुभवजन्य अधिगम हमेशा विश्वसनीय नहीं होता।
प्रोटिओमिक्स
प्रोटिओमिक्स (Proteomics) जीव-शरीरों की कोशिकाओं में पाए जाने वाले प्रोटीनों के अध्ययन से सम्बन्धी विज्ञान है। इसमें प्रोटीनों का विभिन्न अवस्थाओं में, एक ही समय में, तथातीव्र गति से विश्लेषण किया जाता है। इससे कोशिकाओं में प्रोटीनों की अंतःस्थितियों का मानचित्र तैयार किया जा सकता है । जीव शरीर में अनेक प्रकार के प्रोटीन होते हैं। प्रोटीनों में अमीनो अम्लों की लम्बी श्रंखलाएँ होती हैं, तथा वे २० विभिन्न अमीनो अम्लों द्वारा निर्मित होतीं हैं। प्रत्येक अमीनो अम्ल के रासायनिक गुण भिन्न होते हैं, तथा उनका विभिन्न प्रोटीनों में अनुक्रम भी भिन्न भिन्न होता है। इसके कारण प्रत्येक प्रोटीन की सरंचना विशिष्ट होती है, जो उसके द्वारा किए जाने वाले कार्य के लिए हर प्रकार से उपयुक्त होती है। प्रोटीन किसी जीव की जीवन क्षमता और कोशिकीय क्रियाकलापों के लिए प्रत्यक्ष रूप से उत्तरदायी होते हैं।
प्रोटिओमिक्स के लाभ
जीव विज्ञान में जीन और जीनोम का महत्व किसी भवन की नींव की तरह होता है। अतः जीनोम परियोजना के द्वारा मिलने वाली सूचना अति महत्वपूर्ण होती है। प्रोटिओमिक्स विधि में हुई प्रगति से हमें यह जानने में सहायता मिलेगी कि किस प्रकार विभिन्न रोग उत्पन्न होते हैं तथा किस प्रकार इनके विरुद्ध कार्य करने के लिए नई औषधियों का निर्माण किया जा सकता है। इस प्रकार प्रोटिओमिक्स का उपयोग किसी रोग से संबंधित प्रोटीन की पहचान करने में किया जाता है, जिसे हम "रोग संकेतक" (disease marker, डिज़ीज़ मार्कर) कहते हैं।
कैंसर, हृदय रोग आदि रोगों को समझना, तथा किसी पोषण स्तर का अध्ययन करने के लिएभी प्रोटिओमिक्स का भारी उपयोग होता है। वनस्पति शास्त्र में प्रोटिओमिक्स विधि किसी पौधे और प्रजाति के लक्षणों का वर्णन करने, एक प्रकार के पौधे में आनुवंशिक भिन्नता का अनुमान लगाने तथा पर्यावरणीय तनाव से प्रभावित प्रोटीनों की पहचान में उपयोगी देखी गई है। अतं भविष्य में प्रोटिओमिक्स से जीव विज्ञान अनुसंधान को एक नई दिशा प्राप्त होगी और मानव रोग संबंधित अनुसंधान में उसे एक प्रभावशाली स्थान प्राप्त होगा।
मदथ ठेकेपत वासुदेवन नायर
मदथ ठेकेपत वासुदेवन नायर  को भारत सरकार द्वारा सन २००५ में साहित्य एवं शिक्षा के क्षेत्र में पद्म भूषण से सम्मानित किया था। ये केरल राज्य से हैं।
युद्ध में कुत्ते
युद्ध में कुत्तों का इतिहास बहुत लंबा है, जो प्राचीन काल से शुरू होता है। युद्ध में प्रशिक्षित होने से लेकर स्काउट्स, संतरी, दूत, दया कुत्ते और ट्रैकर्स के रूप में उनके उपयोग तक, उनके उपयोग विविध रहे हैं और कुछ आधुनिक सैन्य उपयोग में मौजूद हैं।
इतिहास
युद्ध कुत्तों का उपयोग मिस्रवासियों, यूनानियों, फारसियों, सरमाटियनों, बगंडा, एलन, स्लाव, ब्रितानियों और रोमनों द्वारा किया जाता था।
यूनानियों और रोमनों में, कुत्ते अक्सर संतरी या गश्ती दल के रूप में काम करते थे, हालाँकि कभी-कभी उन्हें युद्ध में भी ले जाया जाता था। शास्त्रीय स्रोतों में दर्ज लड़ाई में युद्ध कुत्तों का सबसे पहला उपयोग 600 ईसा पूर्व के आसपास सिम्मेरियन के खिलाफ लिडिया के एलियाटेस द्वारा किया गया था। लिडियन कुत्तों ने कुछ आक्रमणकारियों को मार डाला और दूसरों को मार गिराया । पेलुसियम की लड़ाई (525 ईसा पूर्व) में, कैंबिसेस II ने मिस्रवासियों द्वारा पवित्र माने जाने वाले कुत्तों, बिल्लियों और अन्य जानवरों को तैनात किया था। इन जानवरों को अग्रिम पंक्ति में रखकर, वह कथित तौर पर मिस्रवासियों को उनके प्रक्षेप्य हथियार का उपयोग बंद करने में सक्षम था।
स्वर्गीय पुरातनता के दौरान, अत्तिला हूण ने अपने अभियानों में बड़े युद्ध कुत्तों का इस्तेमाल किया। यूरोपीय राजघरानों के बीच युद्ध कुत्ते के प्रजनन स्टॉक के उपहारों को पूरे मध्य युग में विनिमय के लिए उपयुक्त टोकन के रूप में देखा जाता था। अन्य सभ्यताओं में कारवां की रक्षा करने या दुश्मनों पर हमला करने के लिए बख्तरबंद कुत्तों का इस्तेमाल किया जाता था।
सुदूर पूर्व में, 15वीं सदी के वियतनामी सम्राट ली ली ने 100 से अधिक शिकारी कुत्तों का एक झुंड खड़ा किया, जिनकी देखभाल और प्रशिक्षण गुयेन शी ने किया, जिनके कौशल इतने प्रभावशाली थे कि उन्हें एक शॉक ट्रूप रेजिमेंट के कमांडर के रूप में पदोन्नत किया गया।
बाद में, प्रशिया के फ्रेडरिक महान ने रूस के साथ सात साल के युद्ध के दौरान कुत्तों को दूत के रूप में इस्तेमाल किया। नेपोलियन ने अपने अभियानों के दौरान कुत्तों का भी इस्तेमाल किया। 1770 तक फ्रांस में नौसैनिक प्रतिष्ठानों की सुरक्षा के लिए कुत्तों का उपयोग किया जाता था।
अमेरिका में सैन्य उद्देश्यों के लिए कुत्तों का पहला आधिकारिक उपयोग सेमिनोल युद्धों के दौरान हुआ था। अमेरिकी गृहयुद्ध में कैदियों की सुरक्षा, संदेश भेजने और सुरक्षा के लिए शिकारी कुत्तों का इस्तेमाल किया जाता था। जनरल ग्रांट बताते हैं कि कैसे युद्ध से पहले भगोड़े दासों का शिकार करने के लिए प्रशिक्षित किए जाने के कारण दक्षिणी ख़ून के झुंडों को संघ के सैनिकों ने जहां भी पाया, नष्ट कर दिया। प्रथम विश्व युद्ध के अमेरिकी प्रचार और भर्ती पोस्टरों में कुत्तों को शुभंकर के रूप में भी इस्तेमाल किया गया था।
मलहोड़ी
मलहोड़ी (Malhori) या मलहोड़ी जागीर (Malhori Jagir) भारत के जम्मू और कश्मीर राज्य के जम्मू ज़िले में स्थित एक गाँव है।
भारतीय म्यूचुअल फंड
भारतीय म्यूचुअल फंड भारत का म्यूचुअल फंड उद्योग है। इसकी शुरूआत भारत में 1964 में भारत सरकार द्वारा यूनिट ट्रस्ट ऑफ इंडिया की स्थापना से हुई। यूनिट ट्रस्ट ऑफ इंडिया अभी भी भारत का एक अग्रिणी म्यूच्युअल फंड कंपनी है। इसका नियंत्रण एक खास कानून, यूनिट ट्रस्ट ऑफ इंडिया एक्ट, 1963 के द्वारा होता है।
इस उद्योग को 1987 में सरकारी बैंको और बीमा कम्पनियो के लिये खोला गया। अब तक 6 सरकारी बैंको ने अपने म्यूच्युअल फंड शुरू किये है, तथा दो इंश्योरैंस कम्‍पनियां एलआईसी (LIC) और जीआईसी (GIC) ने भी अपने फंड शुरू किये है। भारतीय प्रतिभूति और विनिमय बोर्ड (SEBI) ने Mutual Fund (Regulation) 1993, के तहत भारत में पहली बार म्यूच्युअल फंड उद्योग के लिये एक comprehensive regulatory framework बनाया। तब से अब तक काफी सारे निजी और सरकारी म्यूच्युअल फंडो की स्थापना हो चुकी है।
म्यूच्युअल फंड
सभी विकसित देशो की तरह भारत मे भी म्यूच्युअल फंड में निवेश तेजी से बढ़ रहा है। इसके कई कारण है। म्यूच्युअल फंड निवेशकों को शेयर बाज़ार में निवेश का एक सस्ता और आसान तरीका प्रदान करते है, म्यूच्युअल फंड के माध्यम से आम निवेशकों को विविधीकरण (diversification) और वित्तीय नियंत्रण (money management) का फायदा आसानी से मिल जाता है। इस तरह की सुविधा पहले केवल उन ही लोगों को मिल पाती थी जिनके पास या तो बहुत सम्पत्ति होती थी या उन्हें पूंजी बाज़ार की तकनीकी जानकारी होती थी।
म्यूच्यूअल फंड्स के कीतने प्रकार होते हे ?
उद्योग के दौर
भारतीय म्यूच्युअल फंड उद्योग तीन दौरो से गुज़र चुका है।
1964 से 1987
पहला दौर था 1964 से 1987 का जब यूनिट ट्रस्ट ऑफ इंडिया ही बाज़ार में अकेला खिलाडी था। दूसरा, 1988 के अंत तक इसके पास रु 6,700 करोड की सम्पत्ति थी।
1993 से अबतक
तीसरे दौऱ की शुरुआत 1993 में निजी और विदेशी बैंकोँ के आने से हुई। भारतीय प्रतिभूति और विनिमय बोर्ड (Securities and Exchange Board of India - SEBI) ने 1993 में भारत में पहली बार Mutual Fund and Asset Management Companies के लिये ढाचा परिभाषित किया। कई निजी म्यूच्युअल फंड की स्थापना 1993 और 1994 में हुई। तब से बाज़ार में निजी म्यूच्युअल फंडोँ मे काफी बढ़त हुई है। कोठारी पायोनियर म्यूच्युअल फंड निजी क्षेत्र का पहला फंड था। इसके बाद से भारत में म्यूच्युअल फंड उद्योग ने काफी तरक्की की। सन 2000 के अंत तक 32 फंड रु 1,13,005 करोड़ का प्रबन्धन कर रहे थे। अभी (2020 में) भारत में 45 म्यूच्युअल फंड संस्थान है।
चक्करगांव, सल्ट तहसील
चक्करगांव, सल्ट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
चेतावनी रा चूंगटिया
चेतावनी रा चूंगटिया (अथवा चेतावणी रा चुंगट्या) 1903 में, ठाकुर केसरी सिंह बारहठ द्वारा रचित एक राष्ट्रवादी डिंगल कविता है। इसमें महाराणा फतेह सिंह को संबोधित करते हुए उन्हें मेवाड़ की परंपराओं को कायम रखने और दिल्ली दरबार में शामिल नहीं होने का आह्वान किया गया है। इन दोहों का महाराणा पर वांछित प्रभाव पड़ा जिन्होंने दिल्ली में उपस्थित होने के बावजूद दरबार में शामिल नहीं होने का निर्णय लिया। यह कविता 13 सोरठों से निर्मित है और स्वतंत्रता संग्राम के दौरान निर्मित महान साहित्यिक रचनाओं में से एक है।
आमंत्रण
दिल्ली दरबार 1903 का आयोजन राजा एडवर्ड सप्तम और रानी एलेक्जेंड्रा के भारत के सम्राट और सम्राज्ञी के रूप में उत्तराधिकारी बनने का जश्न मनाने के लिए आयोजित किया गया था। इसी समय, ब्रिटिश भारत की राजधानी कलकत्ता से दिल्ली स्थानांतरित कर दी गई थी। लॉर्ड कर्जन ने दरबार में उपस्थित होने के लिए उदयपुर (मेवाड़) के महाराणा के अतिरिक्त लगभग सभी राजाओं, नवाबों, सामंतों और जागीरदारों की सहमति प्राप्त कर ली थी।
पटकथा लेखक
पटकथा लेखक या कथाकार एक ऐसा लेखक होता है जो पटकथा लेखन, स्क्रीनप्ले लिखने व्यावसायिक अनुभव रखता है, जिसका उपयोग विभिन्न मीडिया, जैसे फिल्म, टेलीविजन कार्यक्रम और वीडियो गेम आदि में होता हैं।हिंदी भाषा में बनी शोले फिल्म की सफलता का एक्सरे उसकी सशक्त व पटकथा को भी जाता है जिसे सुप्रसिद्ध पटकथा लेखक जोड़ी सलीम-जावेद ने लिखा था । यह दोनों लोकप्रियता हासिल करने वाले पहले भारतीय पटकथा लेखक होने के लिए जाने जाते हैं। उन्होंने १९७१-१९८७  के दौरान २४ फिल्मों में साथ काम किया, जिनमें से २० फिल्में सफल थीं।
चेतावनी रा चूंगटिया
आमंत्रण
प्रत्युत्तर में जयपुर, जोधपुर, किशनगढ़, सिरोही, कोटा, बीकानेर आदि के महाराजाओं ने निमंत्रण की सराहना करते हुए हर्ष और आभार व्यक्त किया। हालांकि, उदयपुर ने 1818 की मेवाड़ राज्य और ब्रिटिश की संधि का हवाला देते हुए इस निमंत्रण को ठंडे बस्ते में डाल दिया।। लॉर्ड कर्जन महाराणा को दिल्ली दरबार में शामिल होने के लिए मनाने गए, जिसे अंततः उन्होंने कुछ शर्तों के साथ स्वीकार कर लिया: भारत के मूल शासकों में पहला स्थान, शाही जुलूस में शामिल होने से छूट, और उनकी प्रतिष्ठा को ध्यान में रखते हुए आसन की व्यवस्था।
दिल्ली दरबार में शामिल होने के विषय में महाराणा की मुख्य चिंता उनकी अन्य सभी भारतीय शासकों पर उनकी प्रधानता के दावे का संभावित समझौता होना था। इस प्रकार, ब्रिटिश सरकार से यह आश्वासन दिया गया था कि "उनकी गरिमा पर उचित विचार किया जाएगा" और उनका स्थान भारत के सभी शासकों के बीच प्रथम पंक्ति में होगा।
मंत्रणा
मेवाड़ राज्य में सरदारों और अन्य जनों की राय महाराणा के फैसले के खिलाफ थी। मेवाड़ राज्य के बाहर के भी कई सरदारों को इस खबर से निराशा हुई। उनमें से कुछ लोग इकट्ठे हुए और ठाकुर केसरी सिंह बारहठ से इस दुर्दशा का समाधान खोजने का अनुरोध किया।
देवपुरा (शाहपुरा) के केसरी सिंह बारहठ, जो पहले फतेह सिंह के पहले मुख्य सलाहकार भी रेह चुके थे, उन्होने खरवा के राव गोपाल सिंह के साथ महाराणा के दिल्ली जाने के विषय पर मंत्रणा की। खाटू के ठाकुर हरि सिंह, जोबनेर के ठाकुर करण सिंह, राव उमराव सिंह, खंडेला के सज्जन सिंह और मलसीसर के ठाकुर भूर सिंह भी इस वार्ता में शामिल हुए। सभी इस बात पर सहमत थे कि मेवाड़ की शान को कायम रखने के लिए फतेहसिंह को राणा की परम्पराओं, गौरव और सम्मान की याद पुनरस्मरण कराना चाहिए। ये चर्चा जयपुर में मलसीसर ठाकुर की हवेली में हुई।
राव गोपाल सिंह ने सुझाव दिया कि राजपूताना के इतिहास में इस तरह के महत्वपूर्ण समय में चारणों ने हमेशा सही मार्गदर्शन दिया है। अत: यह कार्य केसरी सिंह को सौंपा गया, जिन्होंने तेरह सोरठों युक्त एक कविता की रचना की, जिसे सुनकर वहां उपस्थित सभी लोग बहुत प्रभावित हुए। वे इन सोरठों की प्रभावशीलता के बारे में निश्चित थे कि यदि महाराणा को समय पर यह पहुंचाए जाए, तो वे दरबार में भाग लेने का विचार त्याग देंगे।
इन सोरठों का उद्देश्य महाराणा को यह बताना था कि दरबार में शामिल होना उनकी गरिमा के लिए अपमानजनक है और उनकी भारत के राजपूतों और हिंदुओं के बीच प्रतिष्ठा के लिए हानिकारक होगा।
दिल्ली दरबार-1903
राव गोपाल सिंह खरवा ने इन सोरठों को, जिन्हें चेतावनी रा चुंगटिया कहा गया, उदयपुर में फतेह सिंह को पहुंचाने की जिम्मेदारी ली थी। हालांकि, जब तक वह पहुंचे, फतेह सिंह ट्रेन से रवाना हो चुके थे। इसके बावजूद, केसरी सिंह के छोटे भाई जोरावर सिंह तैयार थे और दिल्ली के रास्ते में सरेरी (भीलवाड़ा) या नसीराबाद रेलवे स्टेशन (अजमेर) पर महाराणा के हाथों में यह सोरठे सौंपे गए।
राव गोपाल सिंह अपने भतीजे खेत सिंह को लिखे पत्र में लिखते हैं, "क्षात्र-शक्ति का भक्त बारहठ केशरीसिंहजी ए दोहा बणा कर महाराणा साहेब की सेवा में भेज्या। उण बगत महाराणा साहेब स्पेशल ट्रेन द्वारा उदयपुर सूं रवाना हो चुक्या हा। ये दोहा नसीराबाद की स्टेशन पर श्री दरबार के नजर हुआ, उण बगत फरमायो बतावे है कि यदि ये दूहा उदयपुर में ही मिल जाता तो म्है दिल्ली के लिए रवाना ही नहीं होता, परंतु अब तो दिल्ली पहुंच कर ही इस पर विचार करहां।"
विमर्श
ऐसा माना जाता है कि फतेह सिंह अँग्रेजी सरकार के दबाव में दिल्ली आ गए, लेकिन केसरी सिंह के लिखे सोरठों को पढ़ने का उन पर गहरा प्रभाव पड़ा। कवि ने महाराणा को उनके पूर्वजों की गौरवशाली परंपराओं का स्मरण कराया, जिन्होंने कभी किसी सत्ता के सामने समर्पण नहीं किया और न ही किसी को 'नज़र' अदा की, बल्कि अपने नाम और पहचान को बनाए रखने के लिए निरंतर संघर्ष किया। इस रचना ने महाराणा पर अपने वंश की यशस्वी परम्पराओं का उल्लंघन करने का आरोप लगाया। इन सोरठों ने लोगों की इच्छाओं को स्पष्ट रूप से इंगित किया था।
कानोता के ठाकुर नारायण सिंह के पुत्र, प्रसिद्ध भारतीय डायरिस्ट अमर सिंह ने शाही कैडेट के रूप में दिल्ली दरबार में भाग लिया था। वे अपनी डायरी में लिखते हैं उन्होने सर प्रताप, ईडर के महाराजा और जोधपुर के रीजेंट, को आधी रात को जगाया और महाराणा के दरबार में भाग लेने से इनकार करने की सूचना दी; जिन्होंने, बदले में, वाइसराय के सचिव लॉरेंस को इस स्थिति से अवगत कराया और उन्हें चेतावनी दी कि यदि महाराणा पर अनुचित दबाव डाला गया या जवाबी कार्रवाई की गई, तो मामला और बिगड़ जाएगा। उन्होंने याद दिलाया कि उस समय सभी रियासतों की सेना दिल्ली में रुकी हुई थी और उनकी पूरी सहानुभूति महाराणा के साथ है। लॉर्ड कर्जन ने यह जानने के बाद अनिच्छा से परिणाम को स्वीकार कर लिया।
दिल्ली आने के बाद से, फतेह सिंह अपने शिविर में रुके हुए थे, फटकार लगाने वाले उन सोरठों ( चेतवनी रा चुंगत्या) ने उनके मन में हलचल पैदा की और उन्हें अपने फैसले पर पुनर्विचार करने के लिए प्रेरित किया। कानोता के ठाकुर नारायण सिंह और अलवर के महाराजा जय सिंह ने भेष बदलकर उनके शिविर में आए और अपना समर्थन जताया। उन्होंने हर मील पर घोड़ों के साथ दिल्ली से चित्तौड़ तक की उनकी यात्रा की व्यवस्था का विवरण दिया: उनकी दिल्ली से बसवा तक की यात्रा अलवर राज्य द्वारा संभाली जाएगी, बसवा से जहाजपुर जयपुर राज्य द्वारा, और जहाजपुर से चित्तौड़ तक गोपाल सिंह खरवा द्वारा संभाली जाएगी। पीछे सर प्रताप दिल्ली में रहकर सब कुछ संभाल लेंगे।
इन शब्दों ने फतेह सिंह के संकल्प को और मजबूत किया। महाराणा ने अपने बीमार होने की घोषणा की और एक विशेष ट्रेन के माध्यम से उदयपुर लौट आए। Paliwal, D. L. (1971). Mewar and the British, 1857-1921 A.D.: A History of the Relations of the Mewar State with the British Government of India from 1857 to 1921 A.D. Bafna Prakashan. pp. 229–231. When he started for Delhi the poet Kesari Singh Barahat presented some verses entitled "Chetavani ra Chungatia" (urges to wake) to the Maharana reminding him of the glorious and heroic traditions of his ancestors, who never submitted to any power nor paid 'Nazar' to any king, but carried constant struggle to uphold their glory and fame. The poem created a marked impression on the Maharana's mind and revived the sense of his ancestral glory in him....to the extreme vexation of the G. O. I., the Maharana left Delhi even before the first ceremony of the State Entry was accomplished.
मूल्यांकन और प्रतिक्रियाएँ
महाराणा के दिल्ली से वापस लौटने यह घटना बड़ी सुर्खियों के साथ समाचार पत्रों में व्यापक रूप से प्रकाशित हुई थी। इस घटना को पूरे भारत में गति पकड़ रहे राष्ट्रवादी आंदोलनों के संदर्भ में देखा गया। सोरठों के अनुसार, दिल्ली-दरबार में उनकी उपस्थिति देश के उन करोड़ों हिंदुओं के लिए अपमान की बात होती जिन्होंने मेवाड़ के महाराणा को हिंदू धर्म के रक्षक के रूप में देखते थे। मेवाड़ के प्रति ऐसा वैचारिक निहितार्थ अनन्य था।
प्रसिद्ध इतिहासकार रघुबीर सिंह गहलोत चेतावणी रा चुंगट्या के प्रभाव का मूल्यांकन करते हुए लिखते हैं-"'……. . राजस्थान पर अंग्रेजों का पंजा इतना सुदृढ़ता पूर्वक जम चुका था और वह निरंतर इतना अधिक जकड़ता जा रहा था कि उनके साथ अपनी जान झौंकने वाले उन्हें वहाँ न मिले किन्तु उनका यह निरन्तर बढ़ता हुआ रोष और विरोध अन्त में बारहठ केसरीसिंह की वाणी में फूट ही पड़ा। जब वे दिल्ली के लिए रवाना हुए, तब बारहठ केसरी सिंह से रहा न गया, राजपूत नरेशों में प्रमुख पूज्य हिन्दुआ सूरज को भी उन्होने चेतावणी का चुंगट्या ले ही लिया और गरजती हुई हुंकार से उसने प्रताप और राज सिंह के उस वंशज से पूछा।  इस चेतावनी ने फतेहसिंह के सुप्त गौरव को जगा दिया। दिल्ली पंहुच कर भी वह दरबार में नहीं गया; वहाँ उसकी कुर्सी खाली ही रही। तिलमिला देने वाली इस तीव्र उपेक्षा के बाद भी महाराणा फतेहसिंह को कुछ भी कहने-सुनने की लार्ड कर्जन को हिम्मत नहीं हुई, जिससे अंग्रेजों के कठोर शासन के विरुद्ध राजस्थानी नरेशों के हृदयों में अब धीरे-धीरे प्रतिक्रिया की भावना उत्पन्न होने लगी और वहाँ के साधारण जन समाज में भी एक नूतन साहस का संचार हुआ।"डॉ. कन्हैयालाल राजपुरोहित लिखते हैं-"जिस समय दिल्ली का दरबार हो रहा था, मेवाड़ के महाराणा की कुर्सी खाली पड़ी थी। महाराणा की स्पेशल ट्रेन उदयपुर की ओर बढ़ रही थी। कर्जन खून का घूंट पीकर रह गया। साम्राज्यवादी दंभ पर भारतीय स्वाभिमान की यह करारी चोट थी। केसरीसिंह के मार्मिक उद्धारों ने यह चमत्कार कर दिखाया था। चेतावणी रा चूंगट्या वस्तुतः राजस्थान की आत्मा की पुकार थी जिसे अनसुनी करना संभव नहीं था।"
दिल्ली दरबार-1911
यहाँ तक कि 1911 के दिल्ली दरबार में भी, महाराणा फतेह सिंह जार्ज पंचम के दरबार और शाही जुलूस में शामिल नहीं हुए थे। वह सलीमगढ़ रेलवे स्टेशन पर सम्राट से मिले और वहीं से उदयपुर लौट आए। निमेज मर्डर केस (आरा षडयंत्र) के दौरान, जिसके मुख्य आरोपी जोरावर सिंह बारहठ थे, एक आरोपी सोमदत्त की गवाही ने क्रांतिकारियों की योजना का खुलासा किया। इससे ज्ञात हुआ कि केसरी सिंह बारहठ और गोपाल सिंह खरवा ने एक बार फिर महाराणा को दरबार में जाने से रोकने के उपाय किए।
आरोपी सोमदत्त उर्फ त्रिवेणीदास लहिरी ने अपने बयान में खुलासा किया- 'मेवाड़ के सरदारों की ओर से महाराणा के नाम का एक गुमनाम पत्र तैयार किया गया जिसकी शुद्ध लिपि मेरे द्वारा करवाई गई। पत्र में लिखा गया कि महाराणा सूर्यवंशी हैं, उन्होंने कभी मुगलों के आगे सिर नहीं झुकाया। महाराणा को फिरंगी के सन्मुख झुकने के बनिस्पत आत्महत्या कर लेना उचित होगा।'
केसरी-प्रताप चरित्र
प्रख्यात कवि और अलवर महाराजा के विश्वस्त विश्वासपात्र ठाकुर अक्षयसिंह रतनूं ने इस ऐतिहासिक घटना का वर्णन अपने काव्य-ग्रंथ 'केसरी-प्रताप चरित्र ' में विस्तार से किया है। यह काव्य कृति चारण साहित्य शोध संस्थान (अजमेर) द्वारा 1989 में प्रकाशित की गई।
चेतावनी रा चुंगत्या (समाचार पत्र)
चेतावणी रा चूंगट्या नाम से कोटा से पाक्षिक रूप से हिंदी में प्रकाशित होने वाला एक समाचार पत्र भी है।
जातीय पार्टी (मंजू)
जातीय पार्टी (मंजू) बांग्लादेश का एक राजनीतिक दल है जो लेफ्टिनेंट जनरल हुसैन मोहम्मद इरशाद द्वारा गठित मूल जातीय पार्टी से विलग होकर अस्तित्व में आयी। ले॰ जनरल इरशाद द्वारा जातीय पार्टी का गठन वर्ष १९८५ में किया गया था। इस दल के प्रमुख नेता अनवर हुसैन मंजू हैं।
अइरसा
अइरसा एक लोकप्रिय छत्तीसगढ़ी व्यंजन है। इस मीठे व्यंजन को बनाने की विधि अत्यंत सरल है। पहले चावल को रातभर (सामान्यतः छह-सात घंटे ठीक इडली की तरह) भींगा कर रखा जाता है, फिर पानी को निकालकर पीस लिया जाता है, अब इसमें गुड़ अच्छी तरह से मिला कर इसे बड़े के आकार का बना तेल में तल लिया जाता है। इसे ऐसे ही खाया जाता है।
सावधानीः भजिया की तरह इसे फुलाने की लिए खाने का सोडा इस्तेमाल न करें अन्यथा बड़े के आकार का यह व्यंजन बूंदी के समान बन जाएगा।
भारतीय हाथी
भारतीय हाथी, एलिफ़ास मैक्सिमस इंडिकस एशियाई हाथी की चार उपजातियों में से एक है। यह अधिकतम मात्रा में भारत में मिलता है। यह उपप्रजाति बांग्लादेश, पाकिस्तान, भूटान, कंबोडिया, चीन, लाओस, मलेशियाई प्रायद्वीप, बर्मा/म्यांमार, नेपाल, थाईलैंड और वियतनाम में भी पाया जाता है।
रिहायिश
भारतीय हाथी झाड़ीदार जंगलों के पास रहते हैं, पर इनकी रिहायिश अन्य जगहों पर भी हो सकती है। ये स्वभाव से खानाबदोशी होते हैं और एक स्थान पर कुछ दिनों से ज़्यादा नहीं रहते हैं। ये जंगलों में रह सकते हैं पर खुले स्थान व घास वाली जगहों पर जाना पसंद करते हैं।
आकार
भारतीय हाथी लंबाई में ६.४ मीटर (२१ फ़ुट) तक पहुँच सकता है; यह थाईलैंड के एशियाई हाथी से लंबा व पतला होता है। सबसे लंबा ज्ञात भारतीय हाथी २६ फ़ुट (७.८८ मी) का था, पीठ के मेहराब के स्थान पर इसकी ऊँचाई 11 ft, ९इंच (३.६१मी) थी और इसका वज़न ८ टन (१७९३५ पौंड) था। भारतीय हाथी अफ़्रीकी हाथियों जैसे ही दिखते हैं पर उनके कान छोटे होते हैं और दाँत छोटे होते हैं।
शारीरिक ढाँचा
चूँकि भारतीय हाथी एशियाई हाथियों की ही उपजाति हैं, अतः इनमें कोई खास फ़र्क नहीं है। भारतीय हाथियों के अफ़्रीकी हाथियों के मुकाबले कान छोटे होते हैं और माथा चौड़ा होता है। मादा के हाथीदाँत नहीं होते हैं। नर मादा से ज़्यादा बड़े होते हैं। सूँड अफ़्रीकी हाथी से ज़्यादा बड़ी होती है। पंजे बड़े व चौड़े होते हैं। पैर के नाखून ज़्यादा बड़े नहीं होते हैं। अफ़्रीकी पड़ोसियों के मुकाबले इनका पेट शरीर के वज़न के अनुपात में ही होता है, लेकिन अफ़्रीकी हाथी का सिर के अनुपात में पेट बड़ा होता है।
जनसंख्या व लुप्तप्रायता
विश्व वन्यजीव कोष भारतीय हाथी को काफ़ी जगह प्राप्य लेकिन विलुप्तप्राय मानता है। भारतीय हाथी की मौजूदा जनसंख्या (वर्ष २०१७ की हाथी जनगणना)२७३१२ है. एशियाई हाथी विशेषज्ञ समूह द्वारा भारतीय हाथी को १९९६ में एक विलुप्तप्राय जाति के तौर पर वर्गीकृत किया गया भारतीय हाथियों को हाथीदाँत के लिए किए गए शिकार से, तथा जंगली इलाकों में इंसानी रिहायिश की वजह से रिहायिश की जगह में कमी तथा इंसानों के युद्धों से खतरा है। अलग अलग वन्यप्राणी अभयारण्यों में मौजूद जंगली हाथियों की पृथक संख्याओं को भी आनुवंशिक विविधता न होने से खतरा है। हाल ही में वन्यप्राणी अभियारण्यों के बीच कुछ गलियारे बनाए गए हैं ताकि जंगली हाथियों का देशांतरण हो सके।
मंगल टोही परिक्रमा यान
मंगल टोही परिक्रमा यान (Mars Reconnaissance Orbiter (MRO)), नासा का एक बहुउद्देशीय अंतरिक्ष यान है जिसे कक्षा से मंगल के अन्वेषण और टोह के लिए रचा गया है। जैसे ही MRO ने कक्षा में प्रवेश किया यह, कक्षा में के या ग्रह पर के, पांच अन्य अंतरिक्ष यानों से जुड़ गया : मार्स ग्लोबल सर्वेयर, मार्स ओडिसी, मार्स एक्सप्रेस और दो ​​मार्स एक्सप्लोरेशन रोवर, यह मंगल के आसपास के क्षेत्र में सबसे अधिक अंतरिक्ष यान परिचालन के लिए एक कीर्तिमान है। इस ७२० मिलियन अमरीकी डॉलर के अंतरिक्ष यान को जेट प्रोपल्सन लेबोरेटरी के पर्यवेक्षण के अधीन लॉकहीड मार्टिन द्वारा बनाया गया था। यह १२ अगस्त २००५ को प्रक्षेपित किया गया और १० मार्च २००६ को इसने मंगल की कक्षा प्राप्त की। नवंबर २००६ में, पांच महीने की हवाई कलाबाजियों के बाद, इसने अपनी अंतिम विज्ञान कक्षा में प्रवेश किया और अपना प्राथमिक विज्ञान चरण शुरू किया।
संरचना जीनोमिक्स
अंग्रेज़ी में इसे स्ट्रक्चरल जीनोमिक्स कहते हैं। जीनोम अनुक्रमण परियोजनाओं की सफलता तथा प्रोटीन संरचनाओं को सुलझाने के अनेक प्रयासों ने संरचना जैव वैज्ञानिकों को संरचना जीनोमिक्स के विकास के लिए प्रोत्साहित किया है। यह क्षेत्र भी विस्तृत रूप से विकसित हो गया है, जिसके अन्तर्गत मानव के सभी प्रोटीनों की संरचना की गुत्थी सुलझाने का प्रयोजन है।